CELEX: 62015TN0542
Language: sk
Date: 2015-09-19 00:00:00
Title: Vec T-542/15: Žaloba podaná 19. septembra 2015 – Maďarsko/Komisia

7.12.2015   
            
            
               SK
            
            
               Úradný vestník Európskej únie
            
            
               C 406/35
            
         Žaloba podaná 19. septembra 2015 – Maďarsko/Komisia
   (Vec T-542/15)
   (2015/C 406/35)
   Jazyk konania: angličtina
   
      Účastníci konania
   
   
      Žalobca: Maďarsko (v zastúpení: D. Bonhage a F. Quast, advokáti)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie C(2015) 4979 final zo 14. júla 2015 o pozastavení časti priebežných platieb z Európskeho fondu regionálneho rozvoja a Kohézneho fondu na výdavky v programoch Transport, Central Hungary, West Pannon, South Great Plain, Central Transdanubia, North Hungary, North Great Plain a South Transdanubia – CCI 2007HU161PO007, CCI 2007HU161PO003, CCI 2007HU161PO004, CCI 2007HU161PO005, CCI 2007HU161PO006, CCI 2007HU161PO009, CCI 2007HU161PO011, CCI 2007HU161PO001,
            
         
               —
            
            
               uložil Európskej komisii povinnosť nahradiť trovy konania.
            
         
      Dôvody a hlavné tvrdenia
   
   Na podporu žaloby žalobca uvádza dva žalobné dôvody.
   
               1.
            
            
               Prvý žalobný dôvod založený na nesúlade rozhodnutia C(2015) 4979 final o pozastavení priebežných platieb z Európskeho fondu regionálneho rozvoja a Kohézneho fondu s nariadením (ES) č. 1083/2006 z 11. júla 2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/1999 (Ú. v. EÚ L 210, s. 25):
               
                           —
                        
                        
                           podľa žalobcu napadnuté rozhodnutie porušuje článok 92 nariadenia (ES) č. 1083/2006, keďže predmetné výdavky nie sú spojené so závažnou nezrovnalosťou,
                        
                     
                           —
                        
                        
                           žalobca ďalej tvrdí, že maďarské orgány vykonali operačné programy v súlade s právom EÚ. Podľa žalobcu prijímatelia vykonali práce a poskytli služby na vykonanie programov v súlade so smernicou o verejnom obstarávaní č. 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (Ú. v. EÚ L 134, s. 114; Mim. vyd. 06/007, s. 132),
                        
                     
                           —
                        
                        
                           napokon podľa žalobcu dostupnosť zariadenia na miešanie asfaltu v určitej maximálnej vzdialenosti k stavenisku pri predkladaní ponúk bolo primerané kritérium technickej vhodnosti v rámci obstarávania cestných stavebných prác.
                        
                     
         
               2.
            
            
               Druhý žalobný dôvod založený na porušení práva na obhajobu:
               
                           —
                        
                        
                           podľa žalobcu napadnuté rozhodnutie porušuje právo Maďarska na obhajobu, keďže Komisia nezohľadnila podstatné právne a skutkové okolnosti, ktoré jej Maďarsko dalo do pozornosti pred vydaním napadnutého rozhodnutia,
                        
                     
                           —
                        
                        
                           ako žalobca ďalej tvrdí, ak by nedošlo k tejto nezrovnalosti, výsledok konania by bol iný, a preto porušenie práva na obhajobu musí viesť k zrušeniu napadnutého rozhodnutia.